यूपी चुनाव दूसरा चरण: वोट अपील के बहाने सियासी बयानबाज़ी के बीच मतदान
लोकतंत्र के पावन पर्व कहे जाने वाले दिन मतदान का नया रिकॉर्ड बनाने दूसरे चरण के लिए मतदान शुरू ही होने वाले थे कि प्रधानमंत्री नरेंद्र मोदी ने ट्वीट कर की अपील कर दी, वहीं बसपा सुप्रीमों मायावती ने बेहद शातिराना अंदाज़ से भाजपा और सपा दोनों पर हमला कर दिया कि इज्जत-आबरू की तरह अपने वोट की भी रक्षा कीजिए। तो समाजवादी पार्टी ने यूपी युवाओं पर चली लाठियों की याद दिला दी... यानी वोटों के लिए भले ही कोई नेता अपने काम या प्लान न बताए, लेकिन दूसरों की कमियां बताकर वोट ज़रूर हासिल करना चाहता है। चलिए जानते हैं कि भाषण के मैदान से दूर कैसे सोशल मीडिया पर जंग चल रही है।
‘’गजवा-ए-हिंद का सपना नहीं होगा साकार’’
उत्तर प्रदेश के मुख्यमंत्री योगी आदित्यनाथ ने आखिरी वक्त में एक वीडियो जारी कर एक बार फिर वोटरों के कान में राष्ट्रवाद का मंत्र फूंक दिया है और भाजपा को ही वोट करने की अपील की है। मुख्यमंत्री ने कहा कि अखिलेश-जयंत को जनता ने ठंडा कर दिया है। उन्होंने कहा कि ये नया भारत है, ‘’संविधान से चलेगा, शरीयत से नहीं’’। उन्होंने कहा कि कयामत के दिन तक गजवा-ए-हिंद का सपना साकार नहीं होने देंगे। इसके अलावा मुख्यमंत्री योगी आदित्यनाथ ने एक ट्वीट कर कहा- ‘दंगा मुक्त भय मुक्त नए उत्तर प्रदेश’ की विकास यात्रा को जारी रखने के लिए वोट करें।
'गजवा-ए-हिन्द' का सपना देखने वाले 'तालिबानी सोच' के 'मजहबी उन्मादी' यह बात गांठ बांध लें...
वो रहें या न रहें
भारत शरीयत के हिसाब से नहीं, संविधान के हिसाब से ही चलेगा।
जय श्री राम!
— Yogi Adityanath (@myogiadityanath) February 13, 2022
बीजेपी को पता है कि दूसरे चरण की 55 सीटें मुस्लिम बाहुल्य हैं ऐसे में यहां जीत के लिए जितना गैर मुस्लिम वोटरों को अपनी ओर खींचा जा सके बेहतर होगा, यही कारण है कि योगी आदित्यनाथ लगातार अपनी मुस्लिमों के खिलाफ टिप्पणियां कर रहे हैं और सुरक्षा या राष्ट्रवाद का मुद्दा उठा रहे हैं।
‘’युवाओं! वोट देते वक्त लाठियां याद रखना’’
जीत के विश्वास से लबरेज समाजवादी पार्टी भी पीछे नहीं है, वोटिंग से पहले सपा की ओर से ट्वीट कर युवाओं पर बरसाई गई लाठियां याद दिला दी गईं। सपा ने ट्वीट किया- युवाओं! वोट देते समय लाठी याद रखना। जब तुम नौकरी मांग रहे थे तब आदित्यनाथ की सरकार तुम्हें लाठियां मार रही थी। भाजपा के लाठीराज, बेरोज़गारीराज, गुंडाराज, पुलिसियाराज, महंगाईराज, लूटराज, भ्रष्टाचार राज से मुक्ति पाने के लिए हर एक वोट, “नहीं चाहिए भाजपा” के संकल्प के साथ पड़ना चाहिए।
युवाओं!
वोट देते वक्त के लाठी याद रखना ,
जब तुम नौकरी मांग रहे थे तो आदित्यनाथ की सरकार तुम्हें लाठी मार रही थी,
भाजपा के लाठीराज,बेरोजगारीराज,गुंडाराज,पुलिसियाराज,महंगाईराज ,लूटराज और भ्रस्टाचार राज से मुक्ति पाने के लिए हर एक वोट #नहीं_चाहिए_भाजपा के संकल्प के साथ पड़ना चाहिए! pic.twitter.com/pmzc6XzKst
— SamajwadiPartyMedia (@MediaCellSP) February 14, 2022
समाजवादी पार्टी और अखिलेश यादव अच्छे से जानते हैं कि भाजपा राष्ट्रवाद और सुरक्षा के नाम पर ही लोगों सो वोट मांग रही है, ऐसे में अखिलेश युवाओं से जुड़ी समस्याएं बताकर उन्हें अपनी ओर खींचना चाहते हैं, क्योंकि दूसरे चरण की 55 सीटें मुस्लिम बाहुल्य के साथ-साथ युवा बाहुल्य भी मानी जाती हैं।
मायावती का क्या रोल है?
एक सवाल ये है कि कभी यूपी में राजनीति की धुरी मानी जाने वाली मायावती का इस चुनाव में आखिर क्या रोल है, क्योंकि वो अपने इतिहास के हिसाब से सक्रिय नहीं दिख रही हैं। हालांकि उन्होंने भी मतदान से ठीक पहले एक ट्वीट कर बाबा साहेब अंबेडकर और कांशीराम को याद किया। साथ ही अपने जान-माल, इज्जत-आबरू की तरह वोटों की रक्षा करने के लिए भी अपील की।
वैसे तो मायावती भाजपा और सपा को अपने ही अंदाज में निशाने पर लेती रही हैं, और अकेले चुनावी मैदान में हैं लेकिन ये कहना ग़लत नहीं होगा कि नतीजों तक ये किसी भी पार्टी को समर्थन देने के लिए तैयार हो जाएंगी।
कांग्रेस को फिर खड़ा कर पाएंगी प्रियंका?
देश की सबसे पुरानी पार्टी कांग्रेस भी यूपी में अपनी खोई हुई ज़मीन तलाश रही है, यही कारण है कि पार्टी महासचिव प्रियंका गांधी लड़कियों के सहारा लेकर प्रदेश में फिर अपनी पार्टी को खड़ा करने में लगी हैं, यही कारण है कि शुरुआत से ही प्रियंका का रवैया बेहद आक्रामक न होकर बेहद नर्म रहा है। उन्होंने ट्वीट किया, “उत्तर प्रदेश के मेरे प्यारे बहनों-भाइयों, विकास और उन्नति के लिए मतदान कीजिए। प्रदेश में एक नई राजनीति, जनता के मुद्दों के लिए अपना वोट डालिए'।”
आज उप्र में दूसरे चरण का चुनाव है।
उप्र के मेरे प्यारे बहनों-भाइयों,
विकास और उन्नति के लिए मतदान कीजिए।
उत्तरप्रदेश में एक नई राजनीति, जनता के मुद्दों वाली राजनीति के लिए अपना वोट डालिए।
— Priyanka Gandhi Vadra (@priyankagandhi) February 14, 2022
जयंत ने की वोट की अपील
2022 के चुनावों में अखिलेश के साथी और रालोद के अध्यक्ष जयंत चौधरी वैसे तो योगी सरकार पर हमलावर रहते हैं, लेकिन उन्होंने अपने ट्वीट के जरिए सिर्फ वोटों की अपील की- 'आज प्यार, सौहार्द, भाईचारा और विकास के लिए वोट करें'।
आज प्यार, सौहार्द, भाईचारा और विकास के लिए वोट करें!#UPElections2022 #ValentinesDay2022
— Jayant Singh (@jayantrld) February 14, 2022
“हिजाबी हुड़दंग महिलाओं के ख़िलाफ़”
केंद्रीय मंत्री मुख्तार अब्बास नकवी ने रामपुर में कहा कि मैं सभी मतदाताओं से अपील करता हूं कि सभी पूरे जज्बे के साथ अपने मताधिकार का इस्तेमाल करें। उन्होंने कहा कि मुस्लिम महिलाएं खुलकर मोदी-मोदी कर रही हैं। मुस्लिम महिलाओं के लिए बीजेपी सरकार ने अच्छे काम किए हैं। हिजाबी हुड़दंग मुस्लिम महिलाओं की शिक्षा पर तालिबानी ताला जड़ने की कोशिश है। सभी को कोर्ट के फैसले का इंतजार करना चाहिए।
‘’हत्या, शोषण, दमन के ख़िलाफ़ वोट करें’’
प्रदेश और देश में दलितों के लिए आवाज़ बुलंद करने वाले चंद्रशेखर भी अपनी अलग लड़ाई लड़ रहे हैं, वो गोरखपुर शहर से मुख्यमंत्री योगी आदित्यनाथ के खिलाफ चुनाव लड़ रहे हैं। उन्होंने ट्वीट किया- यह नया चुनाव है। हमें लोगों तक पहुंचने में थोड़ा वक्त जरूर लगेगा, लेकिन इस बार नतीजे अच्छे आएंगे। हम भी जानते हैं कि पौधे को पेड़ बनने में समय लगता है। हम धैर्य से चुनाव लड़ रहे हैं। एक दिन यह पौधा, पेड़ जरूर बनेगा।
वोट से ताकत का निर्माण होता है। शोषितों-वंचितों की मुक्ति इसके सही प्रयोग करने में है।
यूपी को रेप, हत्या, शोषण, दमन से मुक्त करने, तानाशाह योगी सरकार को बदलने और आज़ाद समाज पार्टी को मजबूत करने के लिए आसपा के उम्मीदवारों को वोट करें।
जब हम सत्ता में होंगे तो शोषित सशक्त होंगे।
— Chandra Shekhar Aazad (@BhimArmyChief) February 14, 2022
यूपी की सत्ता हासिल करने के लिए सभी नेताओं और पार्टियों के लिए अपने-अपने तर्क हैं, ऐसे में देखना होगा कि जनता को किसकी बात ज्यादा समझ में आती है।
अपने टेलीग्राम 9f0 ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva hin_Deva awa_Deva awa_Deva mai_Deva sot_Latn hin_Deva hin_Deva hin_Deva hin_Deva hin_Deva hin_Deva hin_Deva eng_Latn hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva sot_Latn hin_Deva hin_Deva hin_Deva eng_Latn awa_Deva hin_Deva hin_Deva hin_Deva hin_Deva hin_Deva hin_Deva eng_Latn hin_Deva hin_Deva